Publication: Magyar Közlöny
Issue: MK-1999-89 (Year: 1999, Number: 89)
Era: 1990-2004
Section: az 1107/1999. (X. 8.) Korm. határozathoz
Paragraph Index: 225

5. A helyi önkormányzatok energiagazdálkodásának javítása A helyi önkormányzatok részére támogatást kell nyújtani helyi energiamegtakarítási koncepciók, energiaellátási tervek kidolgozásához, az energiaveszteségek feltárására irányuló vizsgálatokhoz. Erre a célra 2000—2001. években évi 25 M Ft-ot, a környezetterhelési díjból történő intenzifikálást követően évente kb. 100 M Ft-ot kell elkülöníteni az Energiatakarékossági Program keretében. A támogatások formája kedvezményes hitel. Az önkormányzati közintézmények energetikai korszerűsítését folytatni kell az Energiatakarékossági Hitel Program tapasztalatai szerint. Felelős: gazdasági miniszter Energiatakarékossági és Energetikai Környezetvédelmi Kht. vezetője Határidő: az előkészítésre: 1999. november 30., a végrehajtásra: a támogatáshoz szükséges pénzeszközök rendelkezésre állása függvényében, 2000. január 1-jétől 2010-ig folyamatos

Source: https://magyarkozlony.hu/hivatalos-lapok/e1f540bf0ff0af0ac19fd60f2c746008af7046fa/dokumentumok/c33b81ab3fc38247b8374835dc45c81acb798488/letoltes